CELEX: 31988R3068
Language: el
Date: 1988-10-05 00:00:00
Title: Κανονισμός (ΕΟΚ) αριθ. 3068/88 της Επιτροπής της 5ης Οκτωβρίου 1988 περί καταργήσεως του κανονισμού (ΕΟΚ) αριθ. 2491/88 περί παύσεως της αλιείας γάδου από πλοία με σημαία του Ηνωμένου Βασιλείου

Avis juridique important

|

31988R3068

Κανονισμός (ΕΟΚ) αριθ. 3068/88 της Επιτροπής της 5ης Οκτωβρίου 1988 περί καταργήσεως του κανονισμού (ΕΟΚ) αριθ. 2491/88 περί παύσεως της αλιείας γάδου από πλοία με σημαία του Ηνωμένου Βασιλείου  

Επίσημη Εφημερίδα αριθ. L 274 της 06/10/1988 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 3068/88 ΤΗΣ ΕΠΙΤΡΟΠΗΣ  της 5ης Οκτωβρίου 1988  περί καταργήσεως του κανονισμού (ΕΟΚ) αριθ. 2491/88 περί παύσεως της αλιείας γάδου από πλοία με σημαία του Ηνωμένου Βασιλείου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι με τον κανονισμό (ΕΟΚ) αριθ. 2491/88 της Επιτροπής (2) επαύθη η αλιεία του γάδου στα ύδατα της διαιρέσεως NAFO 1 (Γροιλανδία) από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο·  ότι ο κανονισμός (ΕΟΚ) αριθ. 2963/88 του Συμβουλίου (3) τροποποίησε τις ποσοστώσεις για το γάδο στα ύδατα της διαιρέσεως NAFO 1 (Γροιλανδία), που ορίζονται από τον κανονισμό (ΕΟΚ) αριθ. 3983/87 του Συμβουλίου της 15ης Δεκεμβρίου 1987 για την κατανομή, για το έτος 1988, των ποσοστώσεων αλιείας της Κοινότητας στα ύδατα της Γροιλανδίας (4)·  ότι, κατά συνέπεια, πρέπει να επιτραπεί η αλιεία του γάδου στα ύδατα της διαιρέσεως NAFO 1 (Γροιλανδία) από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο ·  ότι, ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 2491/88,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2491/88 καταργείται.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Οκτωβρίου 1988.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 218 της 9. 8. 1988, σ. 8.  (3) ΕΕ αριθ. L 269 της 29. 9. 1988, σ. 3.  (4) ΕΕ αριθ. L 375 της 31. 12. 1987, σ. 61.